Ucjenjivački softver

**Ucjenjivački softver** ili **softver za ucjenjivanje** ( – složenica riječi *ransom* /otkupnina/ i *software* /softver/) jest vrsta štetnog softvera koji ograničava pristup računarskom sistemu ili pohranjenim podacima i traži otkupninu od žrtve.

Neke vrste ucjenjivačkog softvera mogu da blokiraju računar na način da se pojavi ucjenjivačka poruka koju korisnik ne može da makne bez plaćanja otkupnine. Druge vrste mogu da šifruju datoteke. U tom slučaju od korisnika čije je računar zaražen traži se otkupnina u zamjenu za dešifrovanje podataka zapisanih na disku.

Napadi se najčešće izvode pomoću trojanca koji se predstavljaja kao legitimna datoteka koju korisnik preuzima ili otvori kada stigne kao prilog e-pošti. Napadači često koriste taktike socijalnog inženjerstva kako bi prevarili žrtvu. Međutim, jedan poznati primjer "WannaCry", je mogao automatski da se prenosi zbog sigurnosnog propusta u Windowsima. Od 2012. godine, upotreba ove vrste prevare je značajno porasla. U prvih šest mjeseci 2018. godine bilo je 181,5 miliona napada sa ucjenivačkim softverom. Ovo je povećanje od 229% u istom vremenskom okviru u 2017. CryptoLocker je bio izrazito uspješan, koji je uspio iznuditi 3 miliona američkih dolara, kao i CryptoWall koji je napravio 18 miliona štete.   
## Zaštita 
Kao i kod drugih oblika zlonamjernog softvera, sigurnosni softver (antivirusni softver) možda neće otkriti Ransomware paket koji je već počeo sa enkriptovanjem sadržaja, već će to uraditi možda nakon što je šteta učinjena ili će ga detektovati u toku nanošenja štete.

Stručnjaci su predložili mjere predostrožnosti za rad sa ransomware-om. Upotreba softvera ili drugih sigurnosnih politika za blokiranje poznatih opasnih paketa od pokretanja pomoći će da se spriječi infekcija, ali neće zaštititi od svih napada. Čuvanje "izvanmrežnih" sigurnosnih kopija podataka pohranjenih na lokacijama nedostupnim s bilo kojeg potencijalno zaraženog računara je vjerovatno najbolja zaštita. Instaliranje siguronosnih zakrpi koje izdaju proizvođači softvera mogu ublažiti ranjivost sistema. Ostale mjere uključuju internet higijenu - opreznost pri otvaranju priloga i linkova iz pristiglih emailova, segmentaciju mreže i držanje kritičnih računara izoliranim.

### Zaštita datotečnih sistema 
:* U operativnom sistemu Windows, Volume shadow copy (VSS) se često koristi za čuvanje sigurnosnih kopija podataka; ucjenjivački softver često cilja ove podatke kako bi spriječio oporavak i stoga je često preporučljivo onemogućiti korisnički pristup *VSSadmin.exe* korisničkom alatu *kako* bi se smanjio rizik da ransomware može onemogućiti ili izbrisati prethodne kopije. 
:* U operativnom sistemu Windows 10, korisnici mogu da dodaju određene foldere ili datoteke u *Controlled Folder Access* u programu Windows Defender da bi ih zaštitili od ransomwarea.  
:* Datotečni serveri na kojima se vrti ZFS su gotovo univerzalno imuni na ransomware, jer ZFS može snimiti mnogo verzija datoteka, a ti snimci su nepromjenljivi (samo za čitanje) i lako se vraćaju ili datoteke oporavljaju u slučaju oštećenja podataka.

### Dešifrovanje i oporavak datoteka 
Postoji veliki broj alata koji su posebno namjenjeni za dešifrovanje datoteka zaključanih ransomware-om, ali nekad oporavak nije moguć. Besplatni alati za dešifrovanje ransomwarea postoje za sljedeće verzije ucjenjivačkog softvera: AES_NI, Alcatraz Locker, Apocalypse, BadBlock, Bart, BTCWare, Crypt888, CryptoMix, CrySiS, EncrypTile, FindZip, Globe, Skrivena suza, Jigsaw, LambdaLocker, Legion, NoobCrypt, Stampado, SZFLocker, TeslaCrypt, XData.

## Reference 
## Dodatna literatura 
*      
*  
*  
*  
*  
*      
* 

## Također pogledajte 
* Malware
* Sigurnost računara

Kategorija:Informatika
Kategorija:Sigurnost računara
Kategorija:Softver